Document ID: 32004D0118

Komisijos sprendimas
2004 m. sausio 28 d.
iš dalies keičiantis Sprendimus 95/233/EB, 96/482/EB ir 2001/751/EB, reglamentuojančius gyvų naminių paukščių ir perinti skirtų kiaušinių bei gyvų Ratitae genties paukščių ir perinti skirtų kiaušinių importą; Sprendimus 94/85/EB, 94/984/EB ir 2000/609/EB, reglamentuojančius šviežios paukštienos, šviežios ūkiuose auginamų Ratitae genties paukščių mėsos, laukinių ir ūkiuose auginamų medžiojamųjų paukščių mėsos importą; Sprendimą 2000/585/EB, reglamentuojantį laukinių ir ūkiuose auginamų laukinių gyvūnų mėsos ir triušienos importą, ir Sprendimą 97/222/EB, reglamentuojantį mėsos produktų importą, dėl kai kurių stojančiųjų šalių
(pranešta dokumentu Nr. C(2004) 125)
(tekstas svarbus EEE)
(2004/118/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis, ožkas ir kiaules ir šviežią mėsą ar mėsos produktus iš trečiųjų šalių [1], ypač į jos 14 straipsnio 3 dalį ir 21a straipsnio 2 dalį,
atsižvelgdama į 1990 m. spalio 15 d. Tarybos direktyvą 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių [2], ypač į jos 21 straipsnio 1 dalį, 23 straipsnio 1 dalį ir 26 straipsnio 2 dalį,
atsižvelgdama į 1991 m. birželio 26 d. Tarybos direktyvą 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šalių [3], ypač į jos 9 straipsnio 1 dalį ir 11 straipsnio 1 dalies a punktą,
atsižvelgdama į 1992 m. gruodžio 17 d. Tarybos direktyvą 92/118/EB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje ir, ligų sukėlėjų atžvilgiu, Direktyvoje 90/425/EEB [4], prekybą Bendrijoje ir jų importą į Bendriją, ypač į jos 10 straipsnį,
atsižvelgdama į 1992 m. birželio 16 d. Tarybos direktyvą 92/45/EB dėl visuomenės ir gyvūnų sveikatos problemų, susijusių su laukinių medžiojamųjų gyvūnų ir laukinių medžiojamųjų gyvūnų mėsos teikimu į rinką [5], ypač į jos 16 straipsnio 3 dalį,
atsižvelgdama į 2002 m. gruodžio 16 d. Tarybos direktyvos, nustatančios gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą [6] ypač į jos 8 straipsnio 1 ir 4 dalis,
kadangi:
(1) Komisijos sprendimas 95/233/EB [7] iš esmės pateikia trečiųjų šalių, iš kurių valstybės narės leidžia importuoti gyvus naminius paukščius ir perinti skirtus kiaušinius, taip pat Ratitae genties paukščius ir jų kiaušinius.
(2) Komisijos sprendimas 96/482/EB [8] nustato išsamesnes taisykles ir atitinkamus veterinarijos sertifikatus importuojant gyvus naminius paukščius ir perinti skirtus kiaušinius.
(3) Komisijos sprendimas 2001/751/EB [9] nustato gyvūnų sveikatos reikalavimus ir veterinarinio sertifikavimo reikalavimus importuojant gyvus Ratitae genties paukščius ir skirtus perinti jų kiaušinius iš trečiųjų šalių, įskaitant importavus taikytinas gyvūnų sveikatos apsaugos priemones, ir pateikia trečiųjų šalių, iš kurių toks importas gali būti leistas, sąrašus.
(4) Bendri įrodymai - naminių paukščių ligų išnaikinimas, naminių paukščių ligų priežiūros ir kontrolės programos; atitinkamų specialiųjų planų kovai su naminių paukščių ligomis sudarymas ir veterinarijos srities acquis sukūrimas bendrų veterinarijos teisės aktų ir teisės aktų paukštininkystės sektoriuje atžvilgiu prieš įstojant į ES - parodė, kad Estija, Malta, Latvija ir Lietuva turi pakankamai gerai sudarytas ir organizuotas veterinarijos tarnybas, užtikrinančias gyvų naminių paukščių ir Ratitae genties paukščių sveikatą.
(5) Dėl to yra tikslinga įtraukti Lietuvą, Estiją ir Maltą į trečiųjų šalių, iš kurių iš esmės leidžiama importuoti gyvus naminius paukščius ir perinti skirtus kiaušinius, taip pat Ratitae genties paukščius ir jų kiaušinius, kaip nustatyta Komisijos sprendime 95/233/EB.
(6) Reikėtų taip pat iš dalies pakeisti Komisijos sprendimą 96/482/EB ir Komisijos sprendimą 2001/751/EB įtraukiant Estiją, Maltą, Latviją ir Lietuvą.
(7) Komisijos sprendimas 94/85/EB [10] pateikia trečiųjų šalių, iš kurių leidžiama importuoti šviežią paukštieną, sąrašą.
(8) Komisijos sprendimas 94/984/EB [11] nustato gyvūnų sveikatos reikalavimus ir veterinarijos sertifikatus importuojant šviežią paukštieną iš trečiųjų šalių.
(9) Komisijos sprendimas 2000/609/EB [12] nustato gyvūnų sveikatos ir visuomenės sveikatos reikalavimus bei veterinarinį sertifikavimą importuojant ūkiuose auginamų Ratitae genties paukščių mėsą.
(10) Dėl pagerėjusios gyvūnų sveikatos būklės stojančiųjų šalių paukštininkystės srityje Estija turėtų būti įtraukta į trečiųjų šalių, iš kurių iš esmės yra leista importuoti į ES šviežią paukštieną, sąrašą, kaip nustatyta Komisijos sprendime 94/85/EB. Dėl to Estijai taip pat bus leista importuoti laukinių medžiojamųjų paukščių mėsą, kaip nustatyta Komisijos sprendime 94/86/EB [13].
(11) Taip pat yra tikslinga įtraukti Estiją, Maltą ir Latviją į Komisijos sprendimą 94/984/EB dėl šviežios paukštienos importo ir Komisijos sprendimą 2000/609/EB dėl gyvų Ratitae genties paukščių ir perinti skirtų jų kiaušinių importo.
(12) Komisijos sprendimas 2000/585/EB [14] nustato gyvūnų ir visuomenės sveikatos reikalavimus bei veterinarinį sertifikavimą importuojant iš trečiųjų šalių laukinių ir ūkiuose auginamų medžiojamųjų gyvūnų mėsą ir triušieną. Tam, kad būtų atsižvelgta į pagerėjusią sveikatos būklę stojančiosiose šalyse, Malta turėtų būti įtraukta į trečiųjų šalių, iš kurių leidžiama importuoti, sąrašą bei taip pat reikėtų peržiūrėti ir papildyti sudarytus trečiųjų šalių sąrašus ir konkrečius reikalavimus, taikomus importuojant į ES laukinių ir ūkiuose auginamų medžiojamųjų gyvūnų mėsą ir triušieną iš kitų stojančiųjų šalių.
(13) Komisijos sprendimas 97/222/EB [15] pateikia trečiųjų šalių arba jų dalių, iš kurių leidžiama importuoti mėsos produktus, sąrašą.
(14) Kai kuriose stojančiosiose šalyse yra išlikęs pavojus gyvūnų sveikatai dėl klasikinio kiaulių maro šernų populiacijose. Siekiant įvertinti šią padėtį, o taip pat atsižvelgti į pagerėjusią gyvūnų sveikatos būklę stojančiosiose šalyse, Komisijos sprendimas 97/222/EB turėtų būti iš dalies keičiamas.
(15) Tam tikrais atvejais yra tikslinga peržiūrėti ir papildyti tam tikrų šalių pavadinimus, ISO kodus ir suskirstymo regionais apibrėžimus.
(16) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 95/233/EB I ir II priedai pakeičiami šio sprendimo I ir II priedų tekstu.
2 straipsnis
Sprendimo 96/482/EB I priedas pakeičiamas šio sprendimo III priedo tekstu.
3 straipsnis
Sprendimo 2001/751/EB I priedas pakeičiamas šio sprendimo IV priedu.
4 straipsnis
Sprendimo 94/85/EB priedas pakeičiamas šio sprendimo V priedu.
5 straipsnis
Sprendimo 94/984/EB I priedas pakeičiamas šio sprendimo VI priedu.
6 straipsnis
Sprendimo 2000/609/EB I priedas pakeičiamas šio sprendimo VII priedu.
7 straipsnis
Sprendimo 2000/585/EB I priedas pakeičiamas šio sprendimo VIII priedo tekstu.
8 straipsnis
Sprendimo 2000/585/EB II priedas pakeičiamas šio sprendimo IX priedo tekstu.
9 straipsnis
Sprendimo 97/222/EB priedo I dalis pakeičiama šio sprendimo X priedo tekstu.
10 straipsnis
Sprendimo 97/222 priedo II dalis pakeičiama šio sprendimo XI priedo tekstu.
11 straipsnis
Šis sprendimas taikomas nuo 2004 m. vasario 14 d.
12 straipsnis
Šis sprendimas skirtas valstybėms narėms.
Priimta Briuselyje, 2004 m. sausio 28 d.

Labels: 3
17
5
6